Νικόλαος Κάκκαλος

Ο Νικόλαος Κάκκαλος του Κλεομένους (γενν. στο Λιτόχωρο στις 9 Φεβρουαρίου 1952) είναι Έλληνας εκπαιδευτικός που χρημάτισε βουλευτής ΝΔ στο νομό Πιερίας από το 1989 ως το 1998. Κοινοβουλευτική θητεία του Ν. Κ. Κάκκαλου, ιστότοπος Βουλής των Ελλήνων, ανάκτηση 5-7-2013.. Διεγράφη από την Κ.Ο. του κόμματος από το 1998 ως το 1999 και κατέστη ανεξάρτητος βουλευτής. Είναι παντρεμένος με τη Σοφία Φούντα και έχει 1 γιο και 1 κόρη.

 Βιογραφία 
Σπούδασε Μαθηματικός στο ΑΠΘ. Το 1974 προσχώρησε στη Νέα Δημοκρατία μέσω της τοπικής οργάνωσης του Λιτοχώρου. Την επόμενη χρονιά έγινε μέλος της νομαρχιακής επιτροπής του κόμματος και στις δημοτικές εκλογές του 1982 εξελέγη δημοτικός σύμβουλος με τη ΝΔ στο Λιτόχωρο.

Εξελέγη για πρώτη φορά βουλευτής στις εκλογές του 1989 στην Πιερία και επανεξελέγη το Νοέμβριο του 1989, το 1990, το 1993 και το 1996. Διαγράφηκε από βουλευτής της ΝΔ στις 4 Φεβρουαρίου 1998 (για έναν χρόνο ως το 1999ΣΤΑ ΠΡΟΘΥΡΑ ΤΗΣ ΔΙΑΣΠΑΣΗΣ Η Ν.Δ. , Μακεδονικό Πρακτορείο Ειδήσεων, 4-2-1998, ανάκτηση 5-7-2013.) και κατέστη ανεξάρτητος.

Το Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.Ολύμπιο Βήμα , ηλεκτρονική έκδοση, "Η λίστα των Πιεριέων συνέδρων", 7-11-2009, ανάκτηση 6-8-2013

 Εξωτερικοί σύνδεσμοι 
Βιογραφικό

 Παραπομπές 

Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες